Pielikums

APSTIPRINĀTS

ar LU {{DOKREGDATUMS}}

rīkojumu Nr. {{DOKREGNUMURS}}

**Latvijas Universitātes Ideju laboratorijas turpinājuma**

**Stipendiju konkursa**

**projekta 1.1.1.3/18/A/007 “Latvijas Universitātes inovāciju granti studentiem” ietvaros**

**NOLIKUMS**

**I. Vispārējie noteikumi**

1. Projekta “Latvijas Universitātes inovāciju granti studentiem” (Nr. 1.1.1.3/18/A/007, LU reģistrācijas Nr. ESS2019/318) (turpmāk – Projekts) ietvaros tiek realizēts Latvijas Universitātes Ideju laboratorijas turpinājuma programmas Stipendiju konkurss (turpmāk – konkurss).

2. Konkursu organizē Latvijas Universitātes Inovāciju centrs (turpmāk – LU IC), un no Projekta līdzekļiem ir paredzēts finansējums, kas tiek izlietots studentu Stipendiju konkursam.

3. Finansējumu pārvalda un uzrauga Latvijas Universitāte (turpmāk – LU).

**II. Stipendijas mērķis**

4. Stipendijas mērķis ir atbalstīt ar stipendiju programmas dalībniekus, kuru darbība studentu komandās rada inovatīvus risinājumus LU problēmsituāciju risināšanai.

5. Par stipendijas piešķiršanu lemj Konkursa izvērtēšanas komisija (turpmāk – komisija), balstoties uz 6. punktā norādītajiem vērtēšanas kritērijiem.

**III. Prasības pretendentiem**

6. Uz stipendiju var pretendēt dalībnieks, kurš atbilst šādiem kritērijiem:

6.1. dalībnieks piedalās programmā un reizi mēnesī sniedz atskaiti par padarīto programmas ietvaros, ko vērtēšanas komisija pieņem kā atbilstošu;

6.2. dalībnieks ir bakalaura, maģistra vai doktorantūras studiju programmas students LU vai Latvijas citās augstskolās.

**IV. Stipendiju apmērs un piešķiršanas noteikumi**

7. Stipendiju finansēšanas avots ir Eiropas Reģionālās attīstības fonda ar saimniecisko darbību nesaistīts projekts “Latvijas Universitātes inovāciju granti studentiem”, ID Nr. 1.1.1.3/18/A/007, LU reģistrācijas Nr. ESS2019/318.

8. Pieejamais stipendiju fonds ir 30 000 EUR (trīsdesmit tūkstoši *euro*), kas tiek piešķirts šādi:

8.1. bakalaura un maģistra programmu studentiem 200 EUR (divi simti *euro*) mēnesī;

8.2. doktorantūras programmu studentiem 228 EUR (divi simti divdesmit astoņi *euro*) mēnesī.

9. Stipendiju konkursa vērtēšana notiek vienā kārtā, kurā komisija izvērtē iesniegtos pieteikumus pēc prasībām un pieteikumā norādītās informācijas.

10. Ja komisija konstatē, ka dalībnieks neatbilst vismaz vienai no 6. punktā norādītajām prasībām, tai ir tiesības sniegt atteikumu iesniegtajam pieteikumam un liegt dalībniekam dalību konkursā.

**V. Konkursa pieteikšanās kārtība**

11. Konkurss tiek izziņots LU IC komunikācijas kanālos.

12. Paziņojumā LU IC komunikācijas kanālos tiek norādīta šāda informācija:

12.1. konkursa pieteikuma iesniegumu veidlapa;

12.2. konkursa norises kārtība un termiņi;

12.3. rezultātu paziņošanas kārtība un termiņi;

12.4. kontaktinformācija jautājumu gadījumā;

12.5. saite uz šī nolikuma elektronisko versiju.

13. Piesakoties konkursam, dalībniekam jāaizpilda Stipendiju konkursa pieteikuma veidlapa.

**VI. Konkursa vērtēšanas komisija**

14. Komisijas sastāvu veido Projekta vadītāja izvirzīts sastāvs, kā arī LU IC projekta 1.1.1.3/18/A/007 “Latvijas Universitātes inovāciju granti studentiem” vadītāja vai viņas deleģēta persona, zinātniskais konsultants IKT jomā un vismaz divi biznesa jomas pārstāvji, t.sk. jaunuzņēmumu veidā. Komisiju apstiprina ar rektora rīkojumu.

15. Komisija pirmajā sēdē nosaka komisijas priekšsēdētāju, kurš turpmāk sasauc un organizē komisijas sēdes.

16. Komisija ir lemttiesīga, ja komisijas sēdē piedalās vairāk nekā puse tās locekļu. Komisija lēmumus pieņem ar locekļu balsu vairākumu.

17. Komisija lēmumu par stipendiju piešķiršanu pieņem, atklāti balsojot, ar balsu vairākumu. Ja balsis sadalās līdzīgi, noteicošā ir komisijas priekšsēdētāja balss.

18. Komisijas lēmums tiek protokolēts un lēmums ir galējs un to nav iespējams pārsūdzēt. Komisijai ir tiesības nesniegt atteikuma motivāciju pretendentiem.

19. Komisijas priekšsēdētāja norīkots darbinieks, elektroniski informējot katru dalībnieku tā norādītajā e-pasta adresē, informē dalībniekus par stipendiju piešķiršanu vai atteikumu.

20. Komisija pēc programmas noslēguma vērtē komandu radīto risinājumu inovāciju būtību un atzīst to par inovāciju kā sasniegtu rezultātu projekta ietvaros.

**VII. Stipendiju ieguvēju pienākumi**

21. Dalībniekiem, kuri šī konkursa ietvaros ir ieguvuši stipendijas, uz stipendijas piešķiršanas laiku ir obligāti jāizpilda šādi nosacījumi:

21.1. jāpiedalās visos programmas rīkotajos semināros un apmācībās;

21.2. jāpiedalās vismaz divreiz mēnesī studentu komandas vadītāja rīkotajās sanāksmēs par komandas darbu progresu un plānotajiem darbiem;

21.3. reizi mēnesī jāiesniedz rakstiska atskaite par komandas darba progresu, nosūtot to e-pasta adresi Anta.Klepecka@lu.lv.

22. Pienākumu izpildi vērtē komisija, nosakot, vai studentam stipendiju turpina izmaksāt. Vērtējums tiek protokolēts un saglabāts visu projekta īstenošanas laiku.